sagorsarker/bangla-wikipedia huggingface dataset:
ডি. রাজা

ডি. রাজা (জন্ম: ৩রা জুন, ১৯৪৯) একজন ভারতীয় রাজনৈতিক নেতা, তিনি তামিলনাড়ু থেকে রাজ্যসভার সাংসদ নির্বাচিত হয়েছিলেন। তিনি বর্তমানে ভারতের কমিউনিস্ট পার্টি দলের সর্বভারতীয় সাধারণ সম্পাদক।
ডি. রাজা তামিলনাড়ুর ভেলোর জেলার একটি দলিত পরিবারে জন্মগ্রহণ করেন। তার বাবা-মা উভয়েই ভূমিহীন কৃষি শ্রমিক ছিলেন। ডি. রাজা ভেলোর জেলার একটি কলেজ থেকে বি.এস.সি ডিগ্রী লাভ করেন এবং পরবর্তীকালে বি.এড করেন। ডি. রাজা তার গ্রামের প্রথম গ্র্যাজুয়েট ছিলেন।
কলেজে পড়ার সময় ডি.রাজা ছাত্র রাজনীতিতে জড়িয়ে পড়েন। তিনি সারাভারত যুব ফেডারেশনের নেতা হিসাবে উঠে আসেন এবং ১৯৭৫ থেকে ১৯৮০ পর্যন্ত তিনি এই সংগঠনের তামিলনাড়ু রাজ্য কমিটির সম্পাদকের দায়িত্বও পালন করেছেন। ১৯৮৫ থেকে ১৯৯০ পর্যন্ত তিনি সারাভারত যুব ফেডারেশনের সর্বভারতীয় সাধারণ সম্পাদক ছিলেন। ১৯৯৪ সালে ডি. রাজা ভারতের কমিউনিস্ট পার্টির জাতীয় সম্পাদক নির্বাচিত হয়েছিলেন, ২০১৯ পর্যন্ত তিনি এই দায়িত্ব পালন করেছেন। ২০১৯ সালের ২১শে জুলাই সিপিআই দলের জাতীয় পরিষদ ডি. রাজা কে পার্টির সাধারণ সম্পাদক নির্বাচিত করে।
ডি. রাজা সারাভারত যুব ফেডারেশনে যুক্ত থাকার সময় তার স্ত্রী অ্যানি রাজার সাথে পরিচিত হন। অ্যানি তখন ভারতের কমিউনিস্ট পার্টির মহিলা শাখা সংগঠন ভারতের জাতীয় মহিলা ফেডারেশনের সাধারণ সম্পাদিকা ছিলেন। ১৯৯০ সালের ৭ই জানুয়ারি তাদের বিয়ে হয়, তাদের দুজনের অপরাজিতা রাজা নামে একটি মেয়ে আছে।
ডি. রাজা "দলিত প্রশ্নঃ এগিয়ে যাবার পথ" ("Dalit Question: The Way Forward") নামে বই লিখেছেন। বইটি ২০০৭ সালে নতুন দিল্লির সিপিআই প্রকাশনী থেকে প্রকাশ করা হয়।
ফ্রাঙ্ক বালেরি

ফ্রাঙ্ক বালেরি (জন্ম:২২ অক্টোবর ১৯৯৮) একজন ঘানিয়ান ক্রিকেটার । দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল। তিনি ৩ সেপ্টেম্বর ২০১৭ এ জার্মানির বিপক্ষে ঘানার উদ্বোধনী খেলেন 
২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়।
ভারত-মিয়ানমার-থাইল্যান্ড ত্রিপাক্ষিক মহাসড়ক

ভারত-মিয়ানমার-থাইল্যান্ড ত্রিপাক্ষিক মহাসড়ক ভারতের পুবে তাকাও নীতির অধীনে একটি নির্মাণাধীন মহাসড়ক যা ভারতের মণিপুর রাজ্যের মোরে শহরকে মিয়ানমার হয়ে থাইল্যান্ডের মায়ে সোত শহরের সাথে যুক্ত করবে। সড়কটি আসিয়ান-ভারত মুক্ত বাণিজ্য অঞ্চলে ব্যবসা-বাণিজ্যে জোয়ার আনবে বলে প্রত্যাশা করা হচ্ছে। ভারত মহাসড়কটিকে কম্বোডিয়া, লাওস এমনকি ভিয়েতনাম পর্যন সম্প্রসারণ করার প্রস্তাব দিয়েছে। ভারত থেকে ভিয়েতনাম পর্যন্ত প্রসারিত প্রস্তাবিত আনুমানিক দীর্ঘ সড়কটিকে পূর্ব-পশ্চিম অর্থনৈতিক করিডোর নাম দেওয়া হয়েছে। থাইল্যান্ড থেকে ক্যাম্বোডিয়া ও ভিয়েতনাম পর্যন্ত অংশটি ২০১৫ সালে চালু হয়। মহাসড়কটি চিন্দউইন নদীর উপরে নির্মীয়মান কালে ও মণিওয়া নদীবন্দরগুলির সাথেও সংযুক্ত হবে।
লাওস, কম্বোডিয়া ও ভিয়েতনাম পর্যন্ত প্রসারিত হলে এই সংযোগসড়কটি বাৎসরিক ৭০০০ কোটি মার্কিন ডলার অতিরিক্ত স্থূল অভ্যন্তরীণ উৎপাদন (জিডিপি) এবং ২০২৫ সাল নাগাদ প্রায় ২ কোটি লোকের কর্মসংস্থান অর্জনে সাহায্য করবে। ২০১৭ সালের তথ্য অনুযায়ী ভারত-আসিয়ান সংযুক্তি প্রকল্পগুলির জন্য ভারত সরকার ১০০ কোটি মার্কিন ডলার ঋণের ব্যবস্থা করে। ২০২০ সালের ডিসেম্বর মাসে বাংলাদেশ ঢাকার সাথে সংযুক্তি শক্তিশালী করার জন্য আনুষ্ঠানিকভাবে এই মহাসড়ক প্রকল্পে যোগদানের ইচ্ছা প্রকাশ করে। বিদ্যমান বাংলাদেশ-ভুটান-ভারত-নেপাল মোটরযান চুক্তিটি সীমান্ত নিয়ন্ত্রণ এবং ভারত ও বাংলাদেশের মধ্যে মালামাল পরিবহনে শুল্ক নজরদারি শিথিলকরণ সহজতর করেছে।
গঙ্গাপদ বসু

গঙ্গাপদ বসু () ( ১২ মার্চ, ১৯১০ - ২৩ মে ১৯৭১) ছিলেন বাংলা চলচ্চিত্রের ও মঞ্চের অভিনেতা। তিনি কলকাতার গণনাট্য ও বহুরূপী নাট্যসংস্থায় অভিনয় করতেন।
গঙ্গাপদ বসুর জন্ম অবিভক্ত বাংলার অধুনা বাংলাদেশের যশোহর জেলার খাসিয়ালে। পিতা নকুলচন্দ্র বসু। তিনি কলকাতা বিশ্ববিদ্যালয়ে ইংরাজীতে এম.এ পাঠরত অবস্থায় দৈনিক বসুমতী পত্রিকার সঙ্গে যুক্ত হন। তারপর বিভিন্ন সময়ে 'আনন্দবাজার পত্রিকা','কৃষক' প্রভৃতি পত্রিকায় কাজ করেন। 'স্বরাজ' ও 'সত্যযুগ' পত্রিকার তিনি বার্তা-সম্পাদক ছিলেন। কলেজ জীবন থেকেই নাটক ও অভিনয়ের প্রতি আকৃষ্ট হন। ১৯৪৪ খ্রিস্টাব্দে গণনাট্য সংঘের 'নবান্ন' নাটকে অভিনেতা হিসাবে রঙ্গমঞ্চে তার প্রথম আত্মপ্রকাশ। এরপর তার ও আরও কয়েকজনের চেষ্টায় ১৯৪৮ খ্রিস্টাব্দে 'বহুরূপী নাট্যসংস্থা গঠিত হলে সংস্থার নাটকগুলিতে অংশগ্রহণ করতে থাকেন। সংস্থার সভাপতি মনোরঞ্জন ভট্টাচার্যের মৃত্যুর পর তিনি সভাপতি নির্বাচিত হয়ে আমৃত্যু ওই পদে আসীন ছিলেন। 'বহুরূপী'পত্রিকাও সম্পাদনা করেছেন। তার অভিনীত উল্লেখযোগ্য চরিত্র -
গঙ্গাপদ 'অংশীদার', 'সত্য মারা গেছে' প্রভৃতি বারোটি নাটক রচনা করেছেন। 
"নাটক ও নাট্য-আন্দোলন" তার উল্লেখযোগ্য গ্রন্থ। মঞ্চ ছাড়াও তিনি প্রায় ১০০টি চলচ্চিত্রে অভিনয় করেছেন।
সুফি আজিজুর রহমান

সুফি আজিজুর রহমান (১৮৬২ — ১৯২২) একজন দেওবন্দি ইসলামি পণ্ডিত ও সংস্কারক ছিলেন। ছাত্রজীবনে তিনি বাংলার দেওবন্দ আন্দোলনের অন্যতম প্রাণপুরুষ আব্দুল ওয়াহেদ বাঙ্গালীর দ্বারা প্রভাবিত হন এবং তার সংস্কার কার্যক্রমের সাথে জড়িয়ে পড়েন। তাদের সম্মিলিত প্রচেষ্টায় হাটহাজারী মাদ্রাসা প্রতিষ্ঠিত হয়। এছাড়াও তিনি নাজিরহাট বড় মাদ্রাসা প্রতিষ্ঠা করেছিলেন।
আজিজুর রহমান সালে চট্টগ্রামের ফটিকছড়ি থানার অন্তর্গত বাবুনগর গ্রামের এক সম্ভ্রান্ত মুসলিম পরিবারে জন্মগ্রহণ করেন। শৈশবকাল হতেই স্বভাবগত পরিষ্কার-পরিচ্ছন্ন প্রকৃতির ছিলেন বিধায় বাল্যকাল হতেই তিনি সুফি সাহেব নামে খ্যাত হন। তিনি নিজ গ্রামে "কুরআন" ও প্রাথমিক শিক্ষা শেষ করে চট্টগ্রাম শহরে অবস্থিত মােহসেনিয়া মাদ্রাসায় ভর্তি হন। উলা শ্রেণিতে অধ্যয়নকালে আব্দুল ওয়াহেদ বাঙ্গালীর সাথে তার পরিচয় ঘটে।
বাঙ্গালীর সুন্দর ও বিশুদ্ধ কেরাত শুনে তার নিকট নিজের "কুরআন" পাঠ শুদ্ধ করেন। দেশে প্রচলিত ইসলামের নামে শিরক, বিদআত ও কুসংস্কার সম্পর্কে তার প্রমাণসিদ্ধ ও যুক্তিপূর্ণ কথাবার্তায় একমত পােষণ করে তার ভক্ত হয়ে পড়েন। বাঙ্গালী তাকে আবদুস ছমদ পণ্ডিতকে ধর্মীয় শিক্ষা দেয়ার জন্য গৃহশিক্ষক হিসেবে নিয়ােগ করেছিলেন। তিনি যখন জামাতে উলার পরীক্ষায় ১ম স্থান অধিকার করেন, মাদ্রাসা কর্তৃপক্ষ তাকে মাদ্রাসায় শিক্ষক নিয়ােগ করতে চাইলেন।
সরকারি চাকরি হওয়ায় তিনি তাতে সম্মত হন নি, বরং নিজ বাড়িতে থেকে হালাল উপায়ে জীবিকা নির্বাহ করার সিদ্ধান্ত গ্রহণ করলেন। এসময় তার বিপ্লবী গুরু আব্দুল ওয়াহেদ বাঙ্গালীর সাথে দেওবন্দ আন্দোলনে জড়িয়ে পড়েন। এক পর্যায়ে আব্দুল ওয়াহেদ বাঙ্গালী, হাবিবুল্লাহ কুরাইশি, আব্দুল হামিদ ও তার যৌথ উদ্যোগে প্রতিষ্ঠিত হয় দেওবন্দ আন্দোলনের প্রথম প্রতিষ্ঠান দারুল উলুম হাটহাজারী মাদ্রাসা। প্রতিষ্ঠার দুই/তিন বছর পর তিনি শিক্ষক নিযুক্ত হন এবং দশ/পনেরাে বছর সেখানে অধ্যাপনা করেন।
উত্তর চট্টগ্রামের ফটিকছড়ি থানায় বিশুদ্ধ ধর্মীয় শিক্ষা বিস্তারের লক্ষ্যে তিনি নাজিরহাট বাজারের নিকট আল জামিয়াতুল আরবিয়া নছিরুল ইসলাম নাজিরহাট মাদ্রাসা প্রতিষ্ঠা করেন, যা নাজিরহাট বড় মাদ্রাসা নামে সুপরিচিত। কয়েক বৎসর পর সে মাদ্রাসার দায়িত্ব নুর আহমদকে দিয়ে নিজ গ্রামে অপর একটি মাদ্রাসা প্রতিষ্ঠার উদ্যোগ গ্রহণ করেন। কিন্তু মাদ্রাসা প্রতিষ্ঠার আয়ােজন করার পূর্বেই ১৯২২ সালে তিনি মৃত্যুবরণ করেন। অতঃপর তার অন্তিম বাসনামতে তারই মালিকানাধীন জমিতে তার নামানুসারে আল জামিয়াতুল ইসলামিয়া আজিজুল উলুম বাবুনগর প্রতিষ্ঠিত হয়। যা বর্তমানে বাবুনগর মাদ্রাসা নামে দেশের একটি সর্বোচ্চ ইসলামি শিক্ষালয়।
তার ৪ সন্তানই ইসলামি পণ্ডিত হিসেবে প্রসিদ্ধ হয়েছিলেন। হারুন বাবুনগরী তার মধ্যে অন্যতম।
মানুয়েল লাজ্জারি

মানুয়েল লাজ্জারি (, ; জন্ম: ২৯ নভেম্বর ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৮ সালে, লাজ্জারি ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২ ম্যাচে অংশগ্রহণ করেছেন। দলগতভাবে, লাজ্জারি এপর্যন্ত ৩টি শিরোপা জয়লাভ করেছেন, যার মধ্যে ২টি এসপিএএলের হয়ে এবং ১টি লাৎসিয়োরহয়ে জয়লাভ করেছেন।
মানুয়েল লাজ্জারি ১৯৯৩ সালের ২৯শে নভেম্বর তারিখে ইতালির ভালদানিয়োয় জন্মগ্রহণ করেছেন এবং সেখানেই তার শৈশব অতিবাহিত করেছেন।
রাফায়েল তোলোই

রাফায়েল তোলোই (; জন্ম: ১০ অক্টোবর ১৯৯০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব আতালান্তা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৯ সালে, তোলোই ব্রাজিল অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। মাত্র ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, তোলোই এপর্যন্ত ৩টি শিরোপা জয়লাভ করেছেন, যার মধ্যে ২টি গোইয়াসের হয়ে এবং ১টি সাও পাওলোর হয়ে জয়লাভ করেছেন।
রাফায়েল তোলোই ১৯৯০ সালের ১০ই অক্টোবর তারিখে ইতালির গ্লোরিয়া দোয়েস্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মোহন চন্দ শর্মা

মোহন চন্দ শর্মা, এসি (২৩ সেপ্টেম্বর ১৯৬৫ - ১৯ সেপ্টেম্বর ২০০৮), দিল্লি পুলিশের বিশেষ সেল ইন্সপেক্টর ছিলেন, যিনি ২০০৮ সালে ভারতের নয়াদিল্লিতে বাটলা হাউস লড়াইয়ে শহীদ হয়েছিলেন। ২৬ জানুয়ারী ২০০৯ এ ভারতে গৌরব অর্জনের জন্য সর্বোচ্চ দশ রাষ্ট্রপতি পদক প্রাপ্ত একজন অত্যন্ত সজ্জিত পুলিশ অফিসার যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্র দ্বারা ভূষিত হন। ২০০৭ সালে জম্মুতে (জেএন্ডকে) জইশ-ই-মুহাম্মদ জঙ্গিদের সাথে একটি শ্যুট আউট হওয়ার পরে ২০২০ সালের ১৫ ই আগস্ট তাঁকে দশম সাহসী পদক দেওয়া হয়।
শর্মা ভারতের উত্তরাখণ্ডের আলমোড়ার চৌখুটিয়া মাসি অঞ্চলের স্থানীয় বাসিন্দা ছিলেন। তিনি ১৯৮৯ সালে দিল্লি পুলিশের সাব-ইন্সপেক্টর হিসাবে যোগদান করেন এবং ১৯ বছর ধরে দায়িত্ব পালন করেন। ২০০৮ সালের ১৩ সেপ্টেম্বর দিল্লি বোমা হামলায় জড়িত সন্ত্রাসীদের সাথে লড়াইয়ের সময় আঘাতের পরে তিনি ১৯ সেপ্টেম্বর ২০০৮ সালে শহীদ হন।
নয়াদিল্লির জামিয়া নগরে বাটলা হাউস এনকাউন্টারে যেখানে ২০০৮ সালের দিল্লি বিস্ফোরণের সাথে যুক্ত ইসলামিক সন্ত্রাসীরা লুকিয়ে থাকার সন্দেহ করেছিল। শর্মার তাঁর পেটে, উরুর এবং ডান বাহুতে গুলি লেগেছিল। এইমস- এ করা ময়না তদন্ত অনুসারে, অতিরিক্ত রক্তক্ষরণে তিনি শহীদ হন। শর্মার বুলেটপ্রুফ বর্ম পরে ছিলেন না।
২০০৭ সালের ফেব্রুয়ারিতে দিল্লির ডিডিউ মার্গে একটি এনকাউন্টার পরে চার জইশ-ই-মুহাম্মদ জঙ্গিদের গ্রেপ্তারের ক্ষেত্রে শর্মার ভূমিকা ছিল। ২০০৬ সালে জওহরলাল নেহেরু স্টেডিয়ামে মোস্ট ওয়ান্টেড সন্ত্রাসী আবু হামজার একটি এনকাউন্টারেও তিনি জড়িত ছিলেন।
প্রধানমন্ত্রী মনমোহন সিং বলেছেন, "শর্মা ব্যতিক্রমী সাহস দেখিয়েছিলেন এবং তিনি সুরক্ষা বাহিনীর জন্য অনুপ্রেরণা ছিলেন।" শর্মার স্ত্রী শর্মার মৃত্যুর পরে একটি চিঠিতে সিং লিখেছিলেন: "এটি আপনার স্বামীর মতো অধিকারিক যারা আমাদের সকলকে আত্মবিশ্বাসী করে তোলে যে আমাদের সুরক্ষা নিরাপদ হাতে রয়েছে। আপনার স্বামীর শহীদ হওয়া আমাদের দেশ ও সমাজের জন্য বড় ক্ষতি ""
রাষ্ট্রপতি প্রতিভা পাতিল বলেছিলেন, "তিনি ত্যাগ, সাহস এবং সাহসিকতার চূড়ান্ত কাজ করেছিলেন এবং জাতি সর্বদা তাঁকে স্মরণে রাখবেন।"
কংগ্রেস সভাপতি সোনিয়া গান্ধী এক শোক বার্তায় বলেছেন যে " শর্মা সন্ত্রাসীদের সাথে বীরত্বের সাথে লড়াই করেছিলেন এবং দেশের সেবায় নিজের জীবন উৎসর্গ করেছিলেন। সন্ত্রাসবাদের বিরুদ্ধে আমাদের যুদ্ধ অব্যাহত থাকবে। "
স্বরাষ্ট্রমন্ত্রী শিবরাজ পাতিল বলেছেন, "আমরা তাঁকে পুরো দেশের পক্ষ থেকে শ্রদ্ধা জানাতেে, আমরা যা কিছু করতে পারি আমরা করব।" "মোহন চাঁদ আমাদের অন্যতম সাহসী অফিসার ছিলেন। তিনি অনেক সাহসী পুরস্কার দ্বারা ভূষিত ছিলেন, "পুলিশ কমিশনার ওয়াইএস দধওয়াল বলেছিলেন।
নভদীপ সিং (অশোক চক্র)

লেফটেন্যান্ট নভদীপ সিং, এসি ভারতীয় সেনাবাহিনীর ১৫ মারাঠা লাইট ইনফ্যান্ট্রি রেজিমেন্টের ঘাতক প্লাটুন কমান্ডার ছিলেন। 
তিনি জম্মু ও কাশ্মীর রাজ্যে অনুপ্রবেশকারী ১৭ জন প্রশিক্ষিত ও সশস্ত্র সন্ত্রাসীদের আক্রমণ করার জন্য একটি অভিযানের নেতৃত্ব দিয়েছিলেন। তিনি সন্ত্রাসীদের মধ্যে ৪ জনকে হত্যা করেছিলেন এবং কাছের পরিসর থেকে মারাত্মক আহত হওয়ার আগে দলের সদস্যকে সুরক্ষায় নিয়ে এসেছিলেন। ৬৩ তম প্রজাতন্ত্র দিবসে তিনি মরণোত্তরভাবে ভারতের রাষ্ট্রপতি দ্বারা ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন। 
গুরুদাসপুরে জন্ম নেওয়া, সিং ছিলেন ভারতীয় সেনাবাহিনীতে কর্মরত তৃতীয় প্রজন্মের সৈনিক। তাঁর দাদা একজন জুনিয়র কমিশন্ড অফিসার ছিলেন এবং তাঁর পিতা সুবেদার মেজর জোগিন্দর সিং ৩০ বছর কর্মজীবনে বেঙ্গল স্যাপারে দায়িত্ব পালন করেছিলেন এবং পরে সম্মানিত ক্যাপ্টেন হিসাবে অবসর গ্রহণ করেছিলেন। সিং বি.এসসি তে স্নাতক শেষ করেছিলেন। ২০০৬ সালে আইএইচএম-গুরুদাসপুর থেকে হোটেল ব্যবস্থাপনায় এবং ২০০৯ সালে কলকাতার আর্মি ইনস্টিটিউট অফ ম্যানেজমেন্টে স্নাতকোত্তর হয়়েছিলেন, যেখানে তিনি এমবিএ ডিগ্রি অর্জন করেন।
সিং কর্পোরেট ক্যারিয়ার থেকে সরে এসে পরিবর্তে অফিসার্স ট্রেনিং একাডেমিতে যোগদান করেছিলেন। ১৯ মার্চ ২০১১ এ তাঁকে আর্মি অর্ডিনেন্স কর্পসে কমিশন করা হয়েছিল ভারতীয় সেনাবাহিনীর সমস্ত যুদ্ধ অস্ত্রের রীতি অনুসারে, অফিসারদের অবশ্যই যুদ্ধ বা পাল্টা বিরোধী অভিযানের জন্য পদাতিক ব্যাটালিয়নের সাথে দুই বছরের সংযুক্তি সম্পন্ন করতে হয়। এই দুই বছরের সময়কালের জন্য, অফিসার, সমস্ত ব্যবহারিক উদ্দেশ্যে,উক্ত পদাতিক ব্যাটালিয়নের অন্তর্ভুক্ত হয়। লেফটেন্যান্ট সিং কমিশন্ড অফিসার হিসাবে লেফটেন্যান্ট পদে জম্মু ও কাশ্মীরে ১৫ মারাঠা লাইট ইনফেন্ট্রির সাথে যুক্ত ছিলেন। 
২ আগস্ট ২০১১-এ সিং উত্তর কাশ্মীরের গুরেজ সেক্টরে ১৭ জন সশস্ত্র সন্ত্রাসীকে হত্যা বা আটক করার জন্য এই অভিযানের পরিকল্পনা ও নেতৃত্ব দিয়েছিলেন। তিনি সন্ত্রাসীদের জন্য একটি আক্রমণ স্থাপন করেছিলেন এবং তার আগে দলটিকে ফায়ার না করার নির্দেশ দিয়েছিলেন। সন্ত্রাসীরা মাত্র কয়েক মিটার দূরে ছিল। অপেক্ষার পরে তিনি আক্রমণের আগে অনুপ্রবেশকারীদের কোণঠাসা করেছিলেন। আক্রমণ করার আগে তিনি কমপক্ষে কভার পয়েন্টে এবং তাঁর দলকে বোল্ডারগুলির পিছনে রেখেছিলেন। তিনি তিন সন্ত্রাসীকে গুলি করে হত্যা করেছিলেন, আহত সৈন্যকে নিরাপদে টেনে আনার চেষ্টা করার সময় প্রায় পাঁচ মিটার দূর থেকে মাথায় আহত হন। তবুও তিনি চতুর্থ সন্ত্রাসীকে হত্যা করেছিলেন। তিনি তাঁর সৈন্যদের দ্বারা অভিযানে সফল হয়েছিল এবং শহীদ হওয়ার আগে পর্যন্ত গুলি চালিয়ে যান। 
এই লড়াইটি প্রায় ৮ মিনিট স্থায়ী হয়েছিল যেখানে ১২ প্রশিক্ষিত সন্ত্রাসী নিহত হয়েছিল। তাঁর দেহ শ্রীনগরের একটি হাসপাতালে নিয়ে যাওয়া হয়। 
লেফটেন্যান্ট নবদীপ সিং এর মরদেহ পরের দিন একটি সামরিক কাফেলায় ভারতীয় পতাকায় জড়িয়ে তার নিজ শহর গুরুদাসপুরে আনা হয়েছিল। তাঁর নিজ শহরের লোকজন, সিভিল ও সেনা অফিসারদের কর্মী এবং তাঁর রেজিমেন্টের সৈন্য,যারা তাকে গার্ড অফ অনার প্রদান এবং চূড়ান্ত স্যালুট দিয়েছিলেন । মুখ্যমন্ত্রীর প্রতিনিধিত্বকারী একজন রাজ্য মন্ত্রিপরিষদ মন্ত্রীর শরীরে পুষ্পস্তবক অর্পণ করেন। জনসমাগমের মাঝে ফুল ঝরানো এবং "নবদীপ সিংহ অমর রহে" শ্লোগান দিয়ে তাঁকে পুরো রাষ্ট্র ও সেনাবাহিনীর সম্মান দিয়ে দাহ করা হয়েছিল। 
ভারতের রাষ্ট্রপতি প্রতিভা দেবীসিংহ পাতিল ৬৩ তম প্রজাতন্ত্র দিবসে লেফটেন্যান্ট মরণো সিংকে মরণোত্তর অশোক চক্র প্রদান করেছিলেন।
পি. সুন্দরাইয়া

পুচাপাল্লি সুন্দরাইয়া (পি. সুন্দরাইয়া, জন্ম- ১লা মে, ১৯১৩, মৃত্যু -১৯শে মে, ১৯৮৫) ভারতের কমিউনিস্ট পার্টি (মার্ক্সবাদী) দলের একজন প্রতিষ্ঠাতা সদস্য ও হায়দ্রাবাদ রাজ্যের তেলেঙ্গানা ক্রিশক বিদ্রোহের একজন নেতা। কমিউনিস্ট মতাদর্শ ও সাম্যের অধিকারে অনুপ্রাণিত হয়ে উচ্চবর্ণের ধর্মীয় পরিচয় মুছে ফেলতে সুন্দরামি রেড্ডি থেকে তিনি তার নাম বদলে ফেলেন। তিনি 'কমরেড পি.এস.' নামেই সর্বজন পরিচিত ছিলেন। তিনি হায়দ্রাবাদের নিজাম সাম্রাজ্যবাদীদের বিরুদ্ধে তেলেঙ্গানা সশ্রস্ত্র সংগ্রামে সশরীরে অংশগ্রহণ করেছিলেন। ১৯৭৬ সাল পর্যন্ত তিনি ভারতের কমিউনিস্ট পার্টি (মার্ক্সবাদী) দলের সাধারণ সম্পাদক ছিলেন।
পি. সুন্দরাইয়া একটি জমিদার পরিবারের সন্তান ছিলেন। ছয় বছর বয়সে তার বাবা মারা যান। প্রাথমিক পড়াশোনা শেষ করে তিনি কলেজে ভর্তি হন কিন্তু মাত্র ১৭ বছর বয়সে গান্ধীর নেতৃত্বে অসহযোগ আন্দোলনে যোগদান করার উদ্দেশ্যে কলেজ ছাড়েন। এই সময়টাতে তিনি গ্রেফতার হন এবং কয়েকজন কমিউনিস্ট এবং দলিত নেতার সংস্পর্শে আসেন।
আমির হায়দার খান তাকে বিশেষভাবে প্রভাবিত করেন এবং কমিউনিস্ট পার্টির সদস্য হতে অনুরোধ করেন। এই সময়টাতে দ্বিতীয় বিশ্বযুদ্ধ চলাকালীন পার্টি তখন নিষিদ্ধ ছিল। এই সময়টাতে তিনি কংগ্রেস সোশ্যালিস্ট পার্টির ই.এম.এস. নাম্বুদ্রিপাদ, সাজ্জাদ জাহির, সোলি বাটলিওয়ালাদের মতো নেতৃত্বের সাথে পরিচিত হন এবং ধীরে ধীর এই দলের সম্পাদকের পদে উন্নীত হন।
আমির হায়দার খান গ্রেফতার হবার পর দক্ষিণ ভারতে দলের প্রভাব বাড়ানোর জন্য দলের তরফ থেকে সুন্দরাইয়াকে দায়িত্ব দেওয়া হয়। এই সময় তিনি ই.এম.এস. নাম্বুদ্রিপাদ, পি. কৃষ্ণ পিল্লাইয়ের মতো নেতাদের কংগ্রেস সোশ্যালিস্ট পার্টি ছেড়ে ভারতের কমিউনিস্ট পার্টিতে যোগদান করার জন্য প্রভাবিত করেন। তিনি সর্বভারতীয় কৃষক সভার অন্যতম প্রতিষ্ঠাতা এবং জয়েন্ট সেক্রেটারি ছিলেন। ১৯৩৯ থেকে ১৯৪২ পর্যন্ত যখন পার্টি যখন নিষিদ্ধ ছিল, পি. সুন্দরাইয়া তখন আত্মগোপনে থাকতেন।
১৯৪৩ সালে কমিউনিস্ট পার্টির উপর থেকে নিষেধাজ্ঞা উঠে গেলে মুম্বই শহরে প্রথম পার্টি কংগ্রেস অনুষ্ঠিত হয়। কলকাতায় অনুষ্ঠিত দ্বিতীয় পার্টি কংগ্রেসে সুন্দরাইয়া কেন্দ্রীয় কমিটির সদস্য হন। এই পার্টি কংগ্রেসে ভারতের কমিউনিস্ট পার্টি ভারতে সশস্ত্র আন্দোলনের রাস্তা বেছে নেয় যা 'কলকাতা থিসিস' নামে পরিচিত। যার ফলে ত্রিপুরা , তেলেঙ্গানা , পশ্চিমবঙ্গ , ত্রিবাঙ্কুর সহ বিভিন্ন জায়গায় বিদ্রোহ শুরু হয়।
এই সমস্ত বিদ্রোহের মধ্যে সবচেয়ে গুরুত্বপূর্ণ ছিল তেলেঙ্গানায় হায়দ্রাবাদের নিজামের বিরুদ্ধে আন্দোলন। পি. সুন্দরাইয়া এই আন্দোলনের একজন অন্যতম সংগঠক ছিলেন। ১৯৪৮ থেকে ১৯৫২ পর্যন্ত তিনি আত্মগোপন করেছিলেন। ১৯৫২ সালে একটি বিশেষ পার্টি কংগ্রেসের মাধ্যমে পুনরায় তিনি পার্টির কেন্দ্রীয় কমিটির সদস্য হন। তিনি দলের সর্বাধিক গুরুত্বপূর্ণ পলিটব্যুরোর সদস্য হন। বিজয়ওয়াড়া্য তৃতীয় ও পালক্কাড় চতুর্থ পার্টি কংগ্রেসে পি. সুন্দরাইয়া পুনরায় পার্টির কেন্দ্রীয় কমিটি ও পলিটব্যুরোর সদস্য নির্বাচিত হন।
১৯৫২ সালে তিনি ভারতীয় আইনসভার উচ্চকক্ষ রাজ্যসভার সদস্য নির্বাচিত হন। সে সময় ভারতের পার্লামেন্টে কমিউনিস্ট অংশের নেতা ছিলেন পি. সুন্দরাইয়া। তিনি এই সময়টাতে একটি সাইকেল চেপে পার্লামেন্টে যেতেন। তৎকালীন আইনসভার বেশির ভাগ সদস্য হয়তো জমিদার বংশ অথবা ধনী শ্রেণীর অন্তর্গত ছিলেন, তারা দামী গাড়িতে চেপে পার্লামেন্ট আসতেন।
১৯৫৫ থেকে ১৯৬৭ পর্যন্ত তিনি অন্ধ্রপ্রদেশ বিধানসভার সদস্য ছিলেন। তারপর কিছু বছরের বিরিতির পর সুন্দরাইয়া ১৯৭৮ সালের অন্ধ্রপ্রদেশ বিধানসভার সদস্য নির্বাচিত হন। ১৯৮৩ সাল পর্যন্ত তিনি বিধায়ক ছিলেন।
সিএসডি বাংলাদেশ

ক্যান্টিন স্টোরস ডিপার্টমেন্ট, বাংলাদেশ (সিএসডি) বাংলাদেশের সামরিক বাহিনীর মালিকানাধীন একটি খুচরা বিপণী প্রতিষ্ঠান। বাংলাদেশ সেনাবাহিনীর মালিকানাধীন ও পরিচালিত এই প্রতিষ্ঠানটি বিভিন্ন ধরনের খাদ্য, ইলেকট্রনিক্স এবং অন্যান্য ভোগ্যপণ্য সরবরাহ করে। সেনাবাহিনীর সদস্যরা সমস্ত সিএসডি আউটলেটে বিশেষ ছাড়ের অধিকারী।
জনপ্রিয় স্থানীয় ফাস্ট ফুড চেইন ক্যাপ্টেনস ওয়ার্ল্ডও সিএসডির অধীনস্থ এবং সিএসডি দ্বারা পরিচালিত। প্রথম ক্যাপ্টেন ওয়ার্ল্ড ২০০৭ সালে ঢাকা সেনানিবাসের জাহাঙ্গীর গেটের কাছে খোলা হয় এবং উত্তরাতে দ্বিতীয় শাখা খোলা হয়। ক্যাপ্টেন্স ওয়ার্ল্ডের তৃতীয় শাখাটি ২০১১ সালে ধানমণ্ডিতে খোলা হয়েছিল। সিএসডি ক্যাপ্টেন্স বেকারি এবং সিন্ডারেলা শপিং মলও পরিচালনা করে।
২০২০ সালের জুলাই মাসে অবসরপ্রাপ্ত লেফটেন্যান্ট জেনারেল চৌধুরী হাসান সারওয়ার্দিকে সিএসডির সকল আউটলেট থেকে নিষিদ্ধ করা হয়।
কফি বাগাবেনা

কফি বাগাবেনা (জন্ম: ২৫ নভেম্বর ১৯৮৮) একজন ঘানিয়ান ক্রিকেটার । দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল। তিনি ৪ সেপ্টেম্বর ২০১৭ এ ভানুয়াতুর বিপক্ষে ঘানার দ্বিতীয় ফিক্সচারে খেলেন 
২০১২ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়।
রেক্সফোর্ড বাকুম

রেক্সফোর্ড বাকুম (জন্ম: ১৩ এপ্রিল ১৯৯৯) একজন ঘানিয়ান ক্রিকেটার । ২০১২ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়।
সরোজ মুখোপাধ্যায়

সরোজ মুখার্জী বা সরোজ মুখোপাধ্যায় (১৪ই জানুয়ারি, ১৯১১ - ৯ই ফেব্রুয়ারি,১৯৯০) একজন ভারতীয় স্বাধীনতা সংগ্রামী ও স্বাধীন ভারতের একজন কমিউনিস্ট নেতা। তিনি ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির সম্পাদক ছিলেন।
সরোজ মুখোপাধ্যায়ের জন্ম ব্রিটিশ ভারতের অধুনা পশ্চিমবঙ্গের পশ্চিম বর্ধমান জেলার বাহাদুরপুর গ্রামে। পিতা ছিলেন শিক্ষাব্রতী ত্রিলোচন মুখোপাধ্যায়। ১৯২৮ খ্রিস্টাব্দে তিনি বর্ধমান মিউনিসিপ্যাল হাই স্কুল থেকে ম্যাট্রিক এবং শ্রীরামপুর কলেজ থেকে বৃত্তি নিয়ে আইএসসি পাশ করেন। ছাত্রাবস্থাতেই তিনি রাজনৈতিক ক্রিয়াকলাপে যুক্ত হন। ১৯২৪ খ্রিস্টাব্দে তিনি বিপ্লবী যুগান্তর দলের সংস্পর্শে আসেন এবং সহপাঠী বিনয় চৌধুরীর সঙ্গে ভারতীয় জাতীয় কংগ্রেসে যোগ দেন। শ্রীরামপুর কলেজে পড়ার সময় তিনি ভূপেন্দ্রনাথ দত্ত, কমিউনিস্ট নেতা আবদুল হালিম ও মুজফ্‌ফর আহ্‌মেদের সঙ্গে পরিচিত হন। ১৯৩০ খ্রিস্টাব্দে আইন অমান্য আন্দোলন যোগ দিয়ে কারারুদ্ধ হন এবং মুক্তির পর কলকাতার বিদ্যাসাগর কলেজে ভরতি হন। ১৯৩৩ খ্রিস্টাব্দে তিনি কমিউনিস্ট পার্টির সদস্য পদ নেন, কিন্তু পরীক্ষার আগেই গ্রেফতার হন। জেলে বসে পরীক্ষা দিয়ে ডিসটিংশন সহ বিএ পাশ করেন এবং এম.এ ও আইন বিষয়ে পড়াশোনা শুরু করেন। ১৯৩৮ খ্রিস্টাব্দে মুক্তি পাওয়ার পর পড়াশোনায় ছেদ টানেন এবং কমিউনিস্ট পার্টির সক্রিয় কর্মী হিসাবে নিয়োজিত হন। 
সরোজ মুখোপাধ্যায় ১৯৩৯-৪৩ খ্রিস্টাব্দে ভারতের কমিউনিস্ট পার্টির কলকাতা জেলা কমিটির সম্পাদক, ১৯৪৩-৪৮ খ্রিস্টাব্দে বঙ্গীয় প্রাদেশিক কমিটির সদস্য এবং ১৯৫১-৬২ খ্রিস্টাব্দে অবিভক্ত কমিউনিস্ট পার্টির জাতীয় পরিষদের সদস্য ছিলেন। ১৯৬৪ খ্রিস্টাব্দে 
কমিউনিস্ট পার্টি (মার্কসবাদী) গঠনে তাঁর অবদান ছিল উল্লেখযোগ্য। ১৯৭১ খ্রিস্টাব্দে তিনি বর্ধমানের কাটোয়া লোকসভা কেন্দ্রে জয়লাভ করে লোকসভার সদস্য হন। ১৯৮২ খ্রিস্টাব্দে প্রমোদ দাশগুপ্তর (১৯১০-১৯৮২) মৃত্যুর পর তিনি পশ্চিমবঙ্গ রাজ্য কমিটির সম্পাদক ও ১৯৮৬ খ্রিস্টাব্দে পার্টির পলিট ব্যুরোর সদস্য হন।
সরোজ মুখোপাধ্যায় শুরু থেকেই পার্টির মুখপত্রের সম্পাদনা ও বিভিন্ন রচনায় নিয়োজিত ছিলেন। ১৯৫৬ খ্রিস্টাব্দে অবিভক্ত কমিউনিস্ট পার্টির দৈনিক পত্রিকা "স্বাধীনতা"-র সম্পাদক ছিলেন এবং ১৯৬১ খ্রিস্টাব্দে কারারুদ্ধ হওয়া পর্যন্ত সে দায়িত্ব পালন করেন। একসময় পার্টির সাপ্তাহিক পত্রিকা "গণশক্তি"-র সম্পাদনা করেছেন এবং নিয়মিতই লিখতেন। তার রচিত গ্রন্থগুলির মধ্যে উল্লেখযোগ্য হল-
সরোজ মুখোপাধ্যায় ১৯৯০ খ্রিস্টাব্দের ১০ই ফেব্রুয়ারি কলকাতায় প্রয়াত হন। গণতান্ত্রিক মহিলা সমিতির নেত্রী ও কবি কনক মুখোপাধ্যায়(১৯২১-২০০৫) ছিলেন তাঁর স্ত্রী।
যায়দী ইমামগণ

যায়দী ইমামগণ (;
) হলেন শিয়া ইসলামের যায়দী শাখার আধ্যাত্মিক ও রাজনৈতিক নেতা বা ইমাম। ইসনা আশারিয়া ও ইসমাইলিদের বিপরীতে যায়দীরা তাদের ইমামদের প্রতি অতিমানবিক গুণাবলী আরোপ করে না। যায়দী, দ্বাদশী ও ইসমাইলিরা অভিন্নভাবে প্রথম চার ইমামকে স্বীকৃতি দেয়; তবে যায়দী রা যায়দ ইব্‌ন আলীকে পঞ্চম ইমাম হিসেবে গণ্য করে। তাদের বিশ্বাসমতে যায়দের পর হাসান বা হোসেনের বংশোদ্ভূত যে কেউ নির্দিষ্ট কিছু শর্তসাপেক্ষে ইমাম হতে পারেন। ঐতিহাসিকভাবে খ্যাত অন্যান্য যায়দী ইমামদের মধ্যে ইয়াহিয়া ইবনে যায়দ, মুহম্মদ আন-নফস আজ-জাকিয়া এবং ইব্রাহীম ইবনে আব্দুল্লাহ বিশেষভাবে উল্লেখযোগ্য।
যায়দী ইমামদের কোনো তর্কাতীত তালিকা নেই, যেহেতু বহু ইমাম সর্বজনীনভাবে স্বীকৃতি পাননি এবং অনেক সময় নিম্নভূমির রাজবংশ বা তুর্কদের দ্বারা অভিগ্রস্ত হয়েছিলেন। নিম্নের তালিকাটি নিরপেক্ষভাবে অন্তর্ভুক্তিমূলক।
১৯৬২ সালের পর ইয়েমেনে আরব প্রজাতন্ত্র প্রতিষ্ঠিত হয়।
মান লা ইয়াহদুরুহু আল-ফকীহ

মান লা ইয়াহদুরুহু আল-ফকীহ () হল দ্বাদশী শিয়া ইসলামের একটি প্রসিদ্ধ হাদিস গ্রন্থ। প্রখ্যাত শিয়া মুহাদ্দিস শেখ সদুক, যার পুরো নাম আবু জাʿফর মুহাম্মদ ইবন ʿআলী ইবনে বাবাওয়ী আল-কুম্মী, গ্রন্থটি সংকলন করেন। এটি কুতুব আল-আরবাহের অন্তর্ভুক্ত।
শ্রীকুমার বন্দ্যোপাধ্যায় (বিজ্ঞানী)

শ্রীকুমার বন্দ্যোপাধ্যায় (২৫ এপ্রিল ১৯৪৬ - ২৩ মে ২০২১) ছিলেন একজন ভারতীয় ধাতব প্রকৌশলী বিজ্ঞানী। তিনি ২০১২ খ্রিস্টাব্দের ৩০ এপ্রিল ভারতের পরমাণু শক্তি কমিশনের (এইসিআই) চেয়ারম্যান এবং পারমাণবিক শক্তি বিভাগের (ডিএই) সচিব হিসাবে অবসর গ্রহণ করেন। ডিএই চেয়ারম্যান পদে নিযুক্ত হওয়ার পূর্বে তিনি ২০০৪-এর ৩০ এপ্রিল থেকে ২০১০-এর ১৯ মে পর্যন্ত ভাবা পরমাণু অনুসন্ধান কেন্দ্রের (বিএআরসি) পরিচালক ছিলেন। তিনি মুম্বইয়ের ভাবা পারমাণবিক গবেষণা কেন্দ্রের "ডিএই হোমি ভাবা অধ্যাপক" হিসাবেও দায়িত্ব পালন করেছিলেন। তিনি একজন প্রখ্যাত ভৌতিক ধাতুবিদ হিসাবে পরিচিত ছিলেন। তিনি ২০২১ খ্রিস্টাব্দের ২৩ মে নবি মুম্বাইয়ে তার বাসভবনে হৃদ জনিত সমস্যার কারণে মারা যান। মৃত্যুর একমাস আগে তিনি করোনা ভাইরাসে আক্রান্ত হলেও সুস্থ হয়ে ওঠেন।
১৯৬৭ খ্রিষ্টাব্দে শ্রীকুমার বন্দ্যোপাধ্যায় খড়গপুর আইআইটি থেকে ধাতববিদ্যায় বি.টেক. ডিগ্রি অর্জন করেন। এরপর তিনি বিএআরসি-র প্রশিক্ষণ বিদ্যালয় থেকে প্রশিক্ষণ গ্রহণ করেন এবং ১৯৬৮ খ্রিষ্টাব্দে সেখানকার তৎকালীন ধাতববিদ্যা বিভাগে যুক্ত হন। তিনি তার সম্পূর্ণ বৈজ্ঞানিক জীবন এই প্রতিষ্ঠানে কাটিয়েছিলেন। ভাবা পরমাণু অনুসন্ধান কেন্দ্রে তার প্রথম কয়েকবছরের গবেষণার ভিত্তিতে তিনি ১৯৭৪ খ্রিষ্টাব্দে ধাতববিদ্যা ইঞ্জিনিয়ারিং-এ আইআইটি খড়গপুর থেকে তিনি পি.এইচ.ডি. ডিগ্রি লাভ করেন।
তিনি ইংল্যান্ডের সাসেক্স বিশ্ববিদ্যালয়, স্টুটগার্টের ম্যাক্স প্ল্যাঙ্ক ইনস্টিটিউট ফর ইন্টেলিজেন্ট সিস্টেমস, মার্কিন যুক্তরাষ্ট্রের সিনসিনাটি বিশ্ববিদ্যালয় এবং ওহাইও স্টেট ইউনিভার্সিটির অতিথি অধ্যাপক হিসেবে কাজ করেছেন।
বিজ্ঞানী শ্রীকুমার বন্দ্যোপাধ্যায় ১৯৮৯ খ্রিষ্টাব্দে বিজ্ঞান ও প্রযুক্তিতে শান্তি স্বরূপ ভটনাগর পুরস্কার এবং ২০০৫ খ্রিষ্টাব্দে ভারতের চতুর্থ সর্বোচ্চ অসামরিক সম্মাননা পদ্মশ্রী পুরস্কারে ভূষিত হন।
২০১০ খ্রিষ্টাব্দে, কলকাতা বিশ্ববিদ্যালয় তাঁকে সম্মানসূচক ডক্টর অফ সায়েন্স ডিগ্রি প্রদান করে। তিনি ভারতীয় বিজ্ঞান একাডেমী, ন্যাশনাল একাডেমী অব সায়েন্স, ইন্ডিয়ান ন্যাশনাল একাডেমি অফ ইঞ্জিনিয়ারিং-এর সদস্য নির্বাচিত হন।
বিজ্ঞানী বন্দ্যোপাধ্যায় ভাবা পরমাণু অনুসন্ধান কেন্দ্রের ডিএই হোমি ভাবা চেয়ার অধ্যাপক ছিলেন। তিনি ২১ শে মার্চ, ২০১৪ থেকে তিন বছরের জন্য আইআইটি খড়গপুরের চেয়ারম্যান, বোর্ড অব গভর্নর নিযুক্ত হন।
অ্যাপ স্টোর (আইওএস/আইপ্যাডওএস)

"অ্যাপ স্টোর" একটি অ্যাপ স্টোর প্ল্যাটফর্ম যা অ্যাপল ইনক দ্বারা মোবাইল অ্যাপ্লিকেশন এর আইওএস এবং আইপ্যাডএস)] এর জন্য তৈরি এবং রক্ষণাবেক্ষণ করা হয় অপারেটিং সিস্টেম। স্টোর ব্যবহারকারীদের অ্যাপলের আইওএস সফটওয়্যার ডেভলপমেন্ট কিট এর সাহায্যে উন্নত অ্যাপ্লিকেশনগুলি ব্রাউজ এবং ডাউনলোড করতে দেয়। অ্যাপ্লিকেশনগুলি আইফোন স্মার্টফোন, আইপড টাচ হ্যান্ডহেল্ড কম্পিউটার, বা আইপ্যাড ট্যাবলেট কম্পিউটারে ডাউনলোড করা যেতে পারে এবং কিছুগুলি অ্যাপল ওয়াচ স্মার্টওয়াচ বা চতুর্থ- প্রজন্ম বা নতুন অ্যাপল টিভি এর আইফোন অ্যাপ্লিকেশনগুলির এক্সটেনশন হিসাবে।
অ্যাপ্লিকেশন স্টোরটি প্রাথমিকভাবে ৫০০ টি অ্যাপ্লিকেশন উপলব্ধ হওয়ার সাথে সাথে ১০ জুলাই, ২০০৮ এ খোলা হয়েছিল। অ্যাপ্লিকেশনগুলির সংখ্যা ২০১৭ সালে প্রায় ২.২ মিলিয়নে পৌঁছেছে, তবে পরবর্তী কয়েক বছরে অ্যাপল কিছুটা হ্রাস পেয়েছে যেহেতু অ্যাপল পুরানো বা ৩২-বিট অ্যাপ্লিকেশনগুলিকে সরিয়ে ফেলতে প্রক্রিয়া শুরু করেছিল যা উদ্দেশ্য হিসাবে কাজ করে না বা বর্তমান অ্যাপ্লিকেশন নির্দেশিকাগুলি অনুসরণ করে না। ‍ হিসাবে, স্টোরটিতে প্রায় ১.৮ মিলিয়ন অ্যাপ্লিকেশন রয়েছে।
অ্যাপল "অ্যাপ্লিকেশন অর্থনীতিতে" নতুন চাকরির ক্ষেত্রে অ্যাপ স্টোরের ভূমিকার কথা জানায় এবং বিকাশকারীদের ১৫৫ বিলিয়ন ডলারের বেশি অর্থ প্রদানের দাবি করেছে, অ্যাপ স্টোরটি বিকাশকারী এবং সরকারী নিয়ন্ত্রকদের সমালোচনাও আকৃষ্ট করেছে যে এটি একচেটিয়া কাজ করে এবং অ্যাপলের স্টোর থেকে ৩০% আয়ের পরিমাণ অত্যধিক।</ref>
দিনাজপুর গোর-এ-শহীদ বড় ময়দান

দিনাজপুর গোরে-এ-শহীদ বড় ময়দান আঞ্চলিকভাবে "দিনাজপুর বড় মাঠ" নামে পরিচিত। এর আয়তন ৭৮ একর। এটি দিনাজপুরের প্রাণনাথপুর ও খামার ঝাড়বাড়ী মৌজায় অবস্থিত। দিনাজপুর গোরে-এ-শহীদ ময়দানের পূর্ব পার্শ্বে দিনাজপুর শহরের "জিরো পয়েন্ট" অবস্থিতো।
জামাতে ইমামতি করেন দিনাজপুর জেনারেল হাসপাতাল মসজিদের খতীব, দারুল উলুম আহমদাবাদ সরকার দিঘীর মোহতামীম মাও: শামসুল হক কাসেমী। তিনি ১৯৯৭ সালে প্রধান ইমাম নিযুক্ত হোন এবং ২০২৪ সাল পর্যন্ত একাধারে ২৭ বছর প্রধান ইমামের দায়িত্ব পালন করে আসছেন। তিনি ১৯৮৩ সালে উপমহাদেশের শ্রেষ্ঠ বিদ্যাপীঠ দারুল উলুম দেওবন্দ থেকে ইসলামি শিক্ষা সমাপ্ত করেন।
দিনাজপুর বড় মাঠে দ্বিতীয় বিশ্বযুদ্ধের সময় ব্রিটিশ সেনাবাহিনীর উত্তর ফ্রন্টের বৃহৎ সমাবেশ ঘটেছিল বলে সি এস রেকর্ডে জানা যায়। ব্রিটিশ-ভারত রাজ্যের পক্ষ হতে মিলিটারি ডির্পাটমেন্ট এর নামে প্রায় ৬২ একর জমি দান করে। অতিরিক্ত ১৬ একর ভারত সাম্রাজ্য সরাসরি প্রদান করে। ইংরেজ আমলে এর উত্তর দিকে নির্মিত হয় খাদ্য গুদাম। যা অবিভক্ত দিনাজপুরের একমাত্র খাদ্য গুদাম ছিল। এখানে উনিশ শতকের মাঝামাঝি সময়ে ইউরোপিয়ান সাহেবদের জন্য স্টেশন ক্লাব স্থাপন করা হয়। ইংরেজ আমলে এ মাঠে ঘৌড় দৌড় অনুষ্ঠিত হত এবং পাকিস্তান আমলে নর নারায়ণ শীল্ড ফুটবল প্রতিযোগিতা হত। ১৯৬২ সালে এ মাঠে হেলিকপ্টার আবতরণের জন্য হেলিপোর্ট নির্মিত হয়। ১৯৭১ সালে দেশ স্বাধীনের পর ২০ ডিসেম্বর এ মাঠে দিনাজপুরে প্রথম পতাকা উত্তোলন করেন এম আব্দুর রহিম।
দেশ স্বাধীনের পর দিনাজপুর বড় মাঠের এক পাশে জেলার কেন্দ্রীয় জামে মসজিদ নির্মিত হয়। ১৯৮৬ সালে এ মসজিদের পাশে তেভাগা আন্দোলনের নেতা দিনাজপুরের কৃতি সন্তান হাজী মোহাম্মদ দানেশ সমাহিত হন।
এ মাঠের পশ্চিম পার্শ্বে রাজাদের জন্য নির্মিত জুলুম সাগর প্রসাদ, সার্কিট হাউজ এবং কালেক্টর বাসভবন (যা দিনাজপুর ভবন নামে পরিচিত) অবস্থিত।
দিনাজপুরের জিরো পয়েনেটে অবস্থান, নির্মল বাতাস, খোলা আকাশ আর সবুজের সমারোহের জন্য এটিকে "লিভার অব দিনাজপুর" অ্যাখায়িত করা হয়।
এ মাঠের মাঝ ভাগে চেহেলগাজীর সমসাময়িক ইসলাম প্রচারক শাহ আমির উদ্দীন ঘুরী (র:) মাজার রয়েছে যিনি ঘোড়ায় চড়ে দিনাজপুরে ইসলাম প্রচার করেন এবং সেজন্য এ মাঠের নামকরণ হয় গোর এ শহীদ ময়দান।
বাংলাদেশের সবচেয়ে বড় ঈদগাহটি দিনাজপুরের গোর-এ-শহীদ বড় ময়দানে অবস্থিত। ১৯৪৭ সালে দেশ বিভাগের সময় হতে এ মাঠে ঈদের জামাত অনুষ্ঠিত হচ্ছে। তবে স্থায়ী কোন মিম্বার সেখানে নির্মাণ করা হয়নি। জেলা প্রশাসন স্থায়ী ঈদগাহ মিম্বার নির্মাণ কাজ শুরু করেছিলো ২০১৫ সালে। ঈদগাহটির পরিকল্পনা ও অর্থায়ন করেছেন দিনাজপুর-৩ আসনের সংসদ সদস্য ও জাতীয় সংসদের হুইপ ইকবালুর রহিম।
লাকমল পেরেরা

লাকমল পেরেরা (জন্ম: ৭ জানুয়ারি ১৯৮৬) একজন ঘানিয়ান ক্রিকেটার। ২০১২ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টুয়েন্টি২০ আন্তর্জাতিকে (টি-টোয়েন্টি) অভিষেক হয়।
বিমান বসু

বিমান বসু একজন ভারতীয় রাজনৈতিক নেতা যিনি ভারতের কমিউনিস্ট পার্টি (মার্ক্সবাদী) দলের পলিটব্যুরোর প্রাক্তন সদস্য এবং পশ্চিমবঙ্গ রাজ্য কমিটির প্রাক্তন রাজ্য সম্পাদক। তিনি বর্তমানে বামফ্রন্টের চেয়ারম্যান এবং সিপিআইএমের কেন্দ্রীয় কমিটির একজন বিশেষ আমন্ত্রিত সদস্য।
কলকাতা বিশ্ববিদ্যালয়ের অন্তর্গত মৌলানা আজাদ কলেজে পড়ার সময় বিমান বসু রাজনৈতিক ও সামাজিক কর্মকাণ্ডে জড়িয়ে পড়েন। ১৯৫৪ সালে যখন বিমান বসু স্কুল ছাত্র তখনি তিনি বিধানসভার উপনির্বাচনে পার্টির হয়ে প্রচারে নেমে পড়েন। ১৯৫৭ সালে বিমান বসুর নাম পার্টি সদস্য হিসাবে সুপারিশ করা হলেও তখন তা গ্রাহ্য হয়নি কারন তখনও বিমান বসুর বয়স ১৮ বছর হয়নি।
১৯৫৬ সালে বাংলা ও বিহার সংযুক্তিকরণের বিরুদ্ধে ও ১৯৫৯ সালের খাদ্য আন্দোলনে বিমান বসু সক্রিয় অংশগ্রহণ করেন। ১৯৫৮ সালে বিমান বসু প্রথম গ্রেফতার হন।
১৯৬৪ সালে বঙ্গীয় প্রাদেশিক ছাত্র ফেডারেশনের কলকাতা জেলা কমিটির সম্পাদক ও বঙ্গীয় প্রাদেশিক ছাত্র ফেডারেশনের রাজ্য সভাপতি থাকাকালীন বিমান বসু ভারত-ভিয়েতনাম সঙ্ঘতি কমিটির সহকারী সম্পাদকের দায়িত্বও পালন করেছিলেন। ১৯৭০ সালে বিমান বসু ভারতের ছাত্র ফেডারেশনের প্রথম সর্বভারতীয় সাধারণ সম্পাদক নির্বাচিত হন।
১৯৭১ সালে বিমান বসু ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির সদস্য ও ১৯৭৮ সালে তিনি রাজ্য সম্পাদকমণ্ডলীর সদস্য হন। তারপর ক্রমান্বয়ে বিমান বসু ১৯৮৫ সালে সিপিআই(এম)এর কেন্দ্রীয় কমিটির সদস্য ও ১৯৯৮ সালে তিনি দলের সর্বাধিক গুরুত্বপূর্ণ পলিটব্যুরো কমিটির সদস্য নির্বাচিত হন।
নিকোলো বারেল্লা

নিকোলো বারেল্লা (, ; জন্ম: ৭ ফেব্রুয়ারি ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১২ সালে, বারেল্লা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২১ ম্যাচে ৪টি গোল করেছেন। দলগতভাবে, বারেল্লা এপর্যন্ত ১টি শিরোপা জয়লাভ করেছেন, যার মধ্যে ১টি ইন্টার মিলানের হয়ে জয়লাভ করেছেন।
নিকোলো বারেল্লা ১৯৯৭ সালের ৭ই ফেব্রুয়ারি তারিখে ইতালির কাইয়ারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
লোরেনৎসো পেল্লেগ্রিনি

লোরেনৎসো পেল্লেগ্রিনি (, ; জন্ম: ১৯ জুন ১৯৯৬) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৪ সালে, পেল্লেগ্রিনি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৭ ম্যাচে ২টি গোল করেছেন।
লোরেনৎসো পেল্লেগ্রিনি ১৯৯৬ সালের ১৯শে জুন তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
মানুয়েল লোকাতেল্লি

মানুয়েল লোকাতেল্লি (; জন্ম: ৮ জানুয়ারি ১৯৯৮) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব সাসসুওলো এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১৩ সালে, লোকাতেল্লি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ইতালির বয়সভিত্তিক দলের হয়ে খেলার পর, তিনি ২০২০ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৪ ম্যাচে ৩টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন। দলগতভাবে, লোকাতেল্লি এপর্যন্ত ২টি শিরোপা জয়লাভ করেছেন, যার মধ্যে ১টি এসি মিলানের হয়ে এবং ১টি ইতালির হয়ে জয়লাভ করেছেন।
মানুয়েল লোকাতেল্লি ১৯৯৮ সালের ৮ই জানুয়ারি তারিখে ইতালির লেক্কোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
ইসমাইলি ইমামগণ

ইসমাইলি ইমামগণ (; ) হলেন শিয়া ইসলামের ইসমাইলি শাখার বিভিন্ন দল-উপদল কর্তৃক স্বীকৃত আধ্যাত্মিক ও রাজনৈতিক নেতাগণ। ইসমাইলিদের বিশ্বাসমতে ইমামদের অবশ্যই আহলে বাইতের (নবীপরিবার) সদস্য এবং ফাতেমীয় হতে হবে।
সকল ইসমাইলি উপদল জায়েদিদের সাথে প্রথম চার ইমাম এবং দ্বাদশীদের সাথে প্রথম ছয় ইমামকে অভিন্নভাবে স্বীকৃতি দেয়। নিজারি ইসমাইলি এবং মুস্তালি ইসমাইলিদের সপ্তমীদের বিপরীতে সামগ্রিকভাবে ফাতেমীয় ইসমাইলি হিসাবে অবিহিত করা হয়।
আলী ইবনে হোসেন জয়নুল আবিদীনের পর জায়েদিরা জায়েদ ইবনে আলীকে পরবর্তী ইমাম গণ্য করে, অন্যদিকে ইসমাইলি ও দ্বাদশীরা জায়েদের বড় ভাই মুহম্মদ আল-বাকিরকে পরবর্তী ইমাম বলে বিশ্বাস করে। জাফর আস-সাদিকের পর দ্বাদশীরা মুসা ইবনে জাফরকে পরবর্তী ইমাম হিসাবে বিবেচনা করে, পক্ষান্তরে ইসমাইলিরা জাফরের বড় পুত্র ইসমাইল ইবনে জাফরকে পরবর্তী ইমাম গণ্য করে। সপ্তমী ইসমাইলিরা ইসমাইল বা তাঁর পুত্র মুহম্মদ ইবনে ইসমাইলকে সর্বশেষ ইমাম ও প্রতীক্ষিত মাহদী বলে বিশ্বাস করে।
সপ্তমীরা সিরিয়ায় তাদের ঘাঁটি থেকে দাʿঈদের মাধ্যমে তাদের বিশ্বাস প্রচার করেছিল। ৮৯৯ সালে আবদুল্লাহ আল-মাহদী বিল্লাহ নিজেকে “জমানার ইমাম”, মুহম্মদ ইবনে ইসমাইলের চতুর্থ প্রত্যক্ষ বংশধর এবং তাঁর বংশীয় পূর্ববর্তী তিন দাʿঈকে লুক্কায়িত ইমাম হিসাবে ঘোষণা করেন। এর ফলে তাঁর সপ্তমী অনুসারীদের মধ্যে একটি বিভাজন তৈরি হয়। একজন তাঁকে ইমাম হিসাবে স্বীকৃতি দেয়, অন্যদিকে করামিতারা তাঁকে অস্বীকার করে মুহম্মদ ইবনে ইসমাইলকেই অন্তর্হিত ইমাম বলে বিশ্বাস করে। অবশেষে আবদুল্লাহ আল-মাহদী বিল্লাহ মিশর ও পূর্ব মাগরেব অঞ্চল জুড়ে তাঁর সাম্রাজ্য নিয়ে প্রথম ফাতিমীয় খলিফা হয়েছিলেন। পূর্ব আরব এবং সিরিয়ায় সপ্তমী এবং কিছুকালের জন্য উত্তর ইরানে সম্প্রদায়ের অস্তিত্ব ছিল, কিন্তু সেখানে ধীরে ধীরে ফাতিমীয় ইসমাইলি এবং অন্যান্য শীʿঈ সম্প্রদায়ের দ্বারা তারা প্রতিস্থাপিত হয়েছিল।
ফাতিমীয় এবং এর উত্তরাধিকারী ইসমাইলি রীতিতে ইমামতের নিম্নলিখিত দ্বারা গৃহীত হয়েছিল। তালিকাভুক্ত প্রত্যেক ইমাম মূলধারার বিবরণীতে পূর্ববর্তী ইমামের পুত্র হিসাবে বিবেচিত হন।
তাঁর মৃত্যুর পরে উত্তরাধিকার নিয়ে বিতর্কের সৃষ্টি হয়েছিল। রাজপ্রতিনিধি মালিক আল-আফদাল মুস্তানসিরের ছোট ছেলে আল-মুস্তালি বিল্লাহকে সিংহাসনে বসান। মুস্তানসিরের বড় ছেলে নিজার ইবনে আল-মুস্তানসির এতে আপত্তি তোলেন এবং মুস্তালির প্রতিদ্বন্দ্বিতা করেন। কিন্তু তিনি পরাজিত হয়ে কারাগারে মৃত্যুবরণ করেন। এই বিবাদের ফলে ফাতিমীয় ইসমাইলিরা দুটি শাখায় বিভক্ত হয়ে পড়ে যা আজ অবধি বিদ্যমান রয়েছে: নিজারি ইসমাইলি ও মুস্তালি ইসমাইলি।
স্তেফানো সেন্সি

স্তেফানো সেন্সি (, ; জন্ম: ৫ আগস্ট ১৯৯৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব ইন্টার মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১২ সালে, সেন্সি ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৮ ম্যাচে ৩টি গোল করেছেন। দলগতভাবে, সেন্সি এপর্যন্ত ১টি শিরোপা জয়লাভ করেছেন, যা তিনি ইন্টার মিলানের হয়ে জয়লাভ করেছেন।
স্তেফানো সেন্সি ১৯৯৫ সালের ৫ই আগস্ট তারিখে ইতালির উরবিনোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
মাত্তেও পেসসিনা

মাত্তেও পেসসিনা (; জন্ম: ২১ এপ্রিল ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব আতালান্তা এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন।
২০১৫ সালে, পেসসিনা ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইতালির বয়সভিত্তিক দলের হয়ে খেলার পর, তিনি ২০২০ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
মাত্তেও পেসসিনা ১৯৯৭ সালের ২১শে এপ্রিল তারিখে ইতালির মোনৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
গায়েতানো কাস্ত্রোভিল্লি

গায়েতানো কাস্ত্রোভিল্লি (; জন্ম: ১৭ ফেব্রুয়ারি ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ফিওরেন্তিনা এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭ সালে, কাস্ত্রোভিল্লি ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
গায়েতানো কাস্ত্রোভিল্লি ১৯৯৭ সালের ১৭ই ফেব্রুয়ারি তারিখে ইতালির মিনের্ভিনো মুর্জেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
চিরো ইম্মোবিলে

চিরো ইম্মোবিলে (, ; জন্ম: ২০ ফেব্রুয়ারি ১৯৯০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৯ সালে, ইম্মোবিলে ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ইতালির বয়সভিত্তিক দলের হয়ে খেলার পর, তিনি ২০১৪ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪৫ ম্যাচে ১২টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৪) এবং ১টি উয়েফা ইউরোপীয় চ্যাম্পিয়নশিপে (২০১৬) অংশগ্রহণ করেছেন।
ব্যক্তিগতভাবে, ইম্মোবিলে বেশ কিছু পুরস্কার জয়লাভ করেছেন, যার মধ্যে ৩ মৌসুম সেরিয়ে আ-এর শীর্ষ গোলদাতার পুরস্কার জয় অন্যতম। দলগতভাবে, ইম্মোবিলে এপর্যন্ত ৭টি শিরোপা জয়লাভ করেছেন, যার মধ্যে ২টি ইয়ুভেন্তুসের বয়সভিত্তিক দলের হয়ে, ১টি পেস্কারার হয়ে, ১টি বরুসিয়া ডর্টমুন্ডের হয়ে এবং ৩টি লাৎসিয়োর হয়ে জয়লাভ করেছেন।
চিরো ইম্মোবিলে ১৯৯০ সালের ২০শে ফেব্রুয়ারি তারিখে ইতালির তোররে আন্নুনৎসিয়াতাে জন্মগ্রহণ করেছেন এবং সেখানেই তার শৈশব অতিবাহিত করেছেন।
লোরেনৎসো ইনসিনিয়ে

লোরেনৎসো ইনসিনিয়ে (, ; জন্ম: ৪ জুন ১৯৯১) হলেন একজন ইতালীয় পেশাদার ফুটবল খেলোয়াড়। তিনি বর্তমানে এম এল এস ক্লাব টরন্টো এফ সি এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১০ সালে, ইনসিনিয়ে ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইতালির বয়সভিত্তিক দলের হয়ে খেলার পর, তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪০ ম্যাচে ৭টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৪) এবং ১টি উয়েফা ইউরোপীয় চ্যাম্পিয়নশিপে (২০১৬) অংশগ্রহণ করেছেন।
ব্যক্তিগতভাবে, ইনসিনিয়ে বেশ কিছু পুরস্কার জয়লাভ করেছেন, যার মধ্যে ২০১২ সালে সেরিয়ে বি-এর বর্ষসেরা ফুটবলারের এবং [[২০১৩–১৪ মৌসুমে [[কোপ্পা ইতালিয়া|কোপ্পা ইতালিয়া শীর্ষ গোলদাতার]] পুরস্কার জয় অন্যতম। দলগতভাবে, ইনসিনিয়ে এপর্যন্ত ৪টি শিরোপা জয়লাভ করেছেন, যার মধ্যে ১টি পেস্কারার হয়ে এবং ৩টি নাপোলির হয়ে জয়লাভ করেছেন।
লোরেনৎসো ইনসিনিয়ে ১৯৯১ সালের ৪ঠা জুন তারিখে [[ইতালি|ইতালির]] [[নাপোলি|নাপোলিতে]] জন্মগ্রহণ করেছেন এবং সেখানেই তার শৈশব অতিবাহিত করেছেন।
[[বিষয়শ্রেণী:১৯৯১-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:সোচেতা স্পোর্তিভা কালচো নাপোলির খেলোয়াড়]]
[[বিষয়শ্রেণী:ইতালির আন্তর্জাতিক ফুটবলার]]
[[বিষয়শ্রেণী:২০১৪ ফিফা বিশ্বকাপের খেলোয়াড়]]
[[বিষয়শ্রেণী:উয়েফা ইউরো ২০১৬-এর খেলোয়াড়]]
[[বিষয়শ্রেণী:দেলফিনো পেস্কারা ১৯৩৬-এর খেলোয়াড়]]
[[বিষয়শ্রেণী:ইতালীয় ফুটবলার]]
[[বিষয়শ্রেণী:কালচো ফজ্জা ১৯২০-এর খেলোয়াড়]]
[[বিষয়শ্রেণী:সেরিয়ে আ-এর খেলোয়াড়]]
[[বিষয়শ্রেণী:ফুটবল ফরোয়ার্ড]]
[[বিষয়শ্রেণী:সেরিয়ে বি-এর খেলোয়াড়]]
[[বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়]]
[[বিষয়শ্রেণী:মেজর লিগ সকারের খেলোয়াড়]]
[[বিষয়শ্রেণী:উয়েফা ইউরো ২০২০-এর খেলোয়াড়]]
[[বিষয়শ্রেণী:ইতালির আন্তর্জাতিক যুব ফুটবলার]]
[[বিষয়শ্রেণী:পুরুষ ফুটবল ফরোয়ার্ড]]
[[বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার]]
আন্দ্রেয়া বেলত্তি

আন্দ্রেয়া বেলত্তি (, ; জন্ম: ২০ ডিসেম্বর ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব তোরিনো এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলে থাকেন।
২০১১ সালে, বেলত্তি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ইতালির বয়সভিত্তিক দলের হয়ে খেলার পর, তিনি ২০১৬ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩২ ম্যাচে ১১টি গোল করেছেন।
ব্যক্তিগতভাবে, বেলত্তি বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে পাল্লোনে দার্জেন্তো পুরস্কার জয় অন্যতম। দলগতভাবে, বেলত্তি এপর্যন্ত ১টি শিরোপা জয়লাভ করেছেন, যা পালেরমোর হয়ে জয়লাভ করেছেন।
আন্দ্রেয়া বেলত্তি ১৯৯৩ সালের ২০শে মার্চ তারিখে ইতালির কালচিনাতেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফেদেরিকো বের্নারদেস্কি

ফেদেরিকো বের্নারদেস্কি (, ; জন্ম: ১৬ ফেব্রুয়ারি ১৯৯৪) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব ইয়ুভেন্তুস এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১১ সালে, বের্নারদেস্কি ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ০০ বছর যাবত ইতালির বয়সভিত্তিক দলের হয়ে খেলার পর, তিনি ২০১৬ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২৯ ম্যাচে ৫টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০১৬) অংশগ্রহণ করেছেন।
ব্যক্তিগতভাবে, বের্নারদেস্কি বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে এআইএসি অনূর্ধ্ব-২১ ফুটবল প্রধান পুরস্কার জয় অন্যতম। দলগতভাবে, বের্নারদেস্কি এপর্যন্ত ৭টি শিরোপা জয়লাভ করেছেন, যার সবগুলো ইয়ুভেন্তুসের হয়ে জয়লাভ করেছেন।
ফেদেরিকো বের্নারদেস্কি ১৯৯৪ সালের ১৬ই ফেব্রুয়ারি তারিখে ইতালির কাররারায় জন্মগ্রহণ করেছেন এবং সেখানেই তার শৈশব অতিবাহিত করেছেন।
দোমেনিকো বেরার্দি

দোমেনিকো বেরার্দি (, ; জন্ম: ১ আগস্ট ১৯৯৪) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব সাসসুওলো এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলে থাকেন।
২০১২ সালে, বেরার্দি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১০ ম্যাচে ৪টি গোল করেছেন।
ব্যক্তিগতভাবে, বেরার্দি বেশ কিছু পুরস্কার জয়লাভ করেছেন, যার মধ্যে ২০১৩ সেরিয়ে বি বর্ষসেরা ফুটবলার এবং ২০১৫ সালে ব্রাভো পুরস্কার জয় অন্যতম। দলগতভাবে, বেরার্দি এপর্যন্ত ১টি শিরোপা জয়লাভ করেছেন, যা সাসসুওলোর হয়ে জয়লাভ করেছেন।
দোমেনিকো বেরার্দি ১৯৯৪ সালের ১লা আগস্ট তারিখে ইতালির কারিয়াতিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ভিনচেনৎসো গ্রিফো

ভিনচেনৎসো গ্রিফো (; জন্ম: ৭ এপ্রিল ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব ফ্রাইবুর্গ এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৩ সালে, গ্রিফো ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। মাত্র ১ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৫ ম্যাচে ২ টি গোল করেছেন। দলগতভাবে, গ্রিফো এপর্যন্ত ১টি শিরোপা জয়লাভ করেছেন, যার মধ্যে ১টি ফ্রাইবুর্গের হয়ে জয়লাভ করেছেন।
ভিনচেনৎসো গ্রিফো ১৯৯৩ সালের ৭ই এপ্রিল তারিখে জার্মানির ফোরৎসহাইমে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাত্তেও পোলিতানো

মাত্তেও পোলিতানো (, ; জন্ম: ৩ আগস্ট ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০১১ সালে, পোলিতানো ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় চার বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১০ ম্যাচে ৩টি গোল করেছেন।
মাত্তেও পোলিতানো ১৯৯৩ সালের ৩রা আগস্ট তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
পোলিতানো ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৪ বছরে ১২ ম্যাচে অংশগ্রহণ করে ৩টি গোল করেছেন।
জাকোমো রাস্পাদোরি

জাকোমো রাস্পাদোরি (; জন্ম: ১৮ ফেব্রুয়ারি ২০০০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
২০১৬ সালে, রাস্পাদোরি ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইতালির বয়সভিত্তিক দলের হয়ে খেলার পর, তিনি ২০২১ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৭ ম্যাচে ৫টি গোল করেছেন।
জাকোমো রাস্পাদোরি ২০০০ সালের ১৮ই ফেব্রুয়ারি তারিখে ইতালির বেন্তিভোয়লিয়োতে জন্মগ্রহণ করেছেন এবং সেখানেই তার শৈশব অতিবাহিত করেছেন।
রাস্পাদোরি ইতালি অনূর্ধ্ব-১৭, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৫ বছরে ৩৬ ম্যাচে অংশগ্রহণ করে ৯টি গোল করেছেন।
কারসন সিটি, নেভাডা

কারসন সিটি, আনুষ্ঠানিকভাবে কনসোলিডেটেড মিউনিসিপালিটি অব কারসন সিটি (বাংলা:কারসন শহরের একীভূত পৌরসভা), একটি স্বতন্ত্র শহর এবং যুক্তরাষ্ট্রের নেভাডা অঙ্গরাজ্যের রাজধানী। শহরটির নামকরণ মাউন্টেন ম্যান কিট কারসনের নামে করা হয়েছে। এটি ২০১০-এর আদমশুমারি অনুসারে ৫৫,২৭৪ জন জনসংখ্যার সাথে নেভাডা রাজ্যের ষষ্ঠ বৃহত্তম শহর। শহরের জনসংখ্যার বেশিরভাগ লোক রেনোর প্রায় ৩০ মাইল (৫০ কিলোমিটার) দক্ষিণে সিয়েরা নেভাডার একটি শাখা কারসন রেঞ্জের পূর্ব প্রান্তে ঈগল উপত্যকায় বসবাস করে।
শহরটি ক্যালিফোর্নিয়াফগামী অভিবাসীদের যাত্রাপথের শুরু কেন্দ্র হিসাবে গড়ে উঠতে শুরু করে, তবে এটি উত্তর-পূর্বে পাহাড়ে রৌপ্য ধর্মঘট কমস্টক লোডের সাথে একটি শহরে পরিণত হয়। শহরটি ১৮৬৪ সালে থেকে নেভাডার রাজধানী হিসাবে কাজ করছে; ইতিহাসের বেশিরভাগ ক্ষেত্রে এটি ভার্জিনিয়া ও ট্রুকি রেলপথের কেন্দ্র ছিল, যদিও ট্র্যাকসমূহ ১৯৫০ সালে অপসারণ করা হয়। কারসন সিটি ১৯৬৯ সালের আগে ওর্মসবি কাউন্টির কাউন্টি আসন ছিল। এই কাউন্টি উক্ত বছরই বিলুপ্ত হয় এবং এর অঞ্চলটি কারসন সিটির সাথে মিশে যায়। একীকরণের সাথে, শহর সীমা সিয়েরা নেভাডা পেরিয়ে তাহো হ্রদের মাঝ বরাবর অবস্থিত ক্যালিফোর্নিয়ার রাজ্য সীমানা পর্যন্ত প্রসারিত করে। মার্কিন যুক্তরাষ্ট্রের অন্যান্য স্বতন্ত্র শহরগুলির মতো এটিকেও আদমশুমারির উদ্দেশ্যে কাউন্টি-সমমান হিসাবে বিবেচনা করা হয়।
গডফ্রেড বাকিওয়েম

গডফ্রেড বাকিওয়েম (জন্ম:২০ ডিসেম্বর ১৯৯৮) একজন ঘানিয়ান ক্রিকেটার । দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল। তিনি ৩ সেপ্টেম্বর ২০১৭ এ জার্মানির বিপক্ষে ঘানার লেন 
২০১২ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২১ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়।
কুণাল ঘোষ

কুণাল ঘোষ একজন ভারতীয় রাজনৈতিক নেতা, সাংবাদিক ও রাজ্যসভার প্রাক্তন সাংসদ। তিনি বর্তমানে সর্বভারতীয় তৃণমূল কংগ্রেস দলের মুখপাত্র। তিনি একবার বলেছিলেন যান মুখ্যমন্ত্রীকে গিয়ে অ্যারেস্ট করুন।
কুণাল ঘোষ সারদা কেলেঙ্কারির অন্যতম অভিযুক্ত। তিনি সিবিআইয়ের হাতে গ্রেফতার হয়েছিলেন এবং দীর্ঘদিন জেলে হেফাজতে ছিলেন।
জেমস ভিফাহ

জেমস ভিফাহ (জন্ম: ২৪ নভেম্বর ১৯৮৯) একজন ঘানিয়ান ক্রিকেটার। দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল। তিনি ৩ সেপ্টেম্বর ২০১৭ এ জার্মানির বিপক্ষে ঘানার হয়ে খেলেন।
২০১২ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২১ মে ২০১৯ এ কেনিয়ার বিপক্ষে ঘানার হয়ে টি- টোয়েন্টি আন্তর্জাতিক এ খেলেন।
সর্বভারতীয় ছাত্র ফেডারেশন

সারাভারত ছাত্র ফেডারেশন ভারতের সবচেয়ে প্রাচীন ছাত্র সংগঠন। ১৯৩৬ সালের ১২ই আগস্ট তৎকালীন কয়েকজন স্বাধীনতা সংগ্রামী ও বিপ্লবীদের পরিচালনায় এই সংগঠনটি তৈরি হয়।
১৯৩৬ সালের ১২ই আগস্ট জওহরলাল নেহেরু ও মুহাম্মদ আলী জিন্নাহের উপস্থিতিতে লখনউ শহরের গঙ্গাপ্রসাদ মেমোরিয়াল হল সারাভারত ছাত্র ফেডারেশনের প্রথম সম্মেলন অনুষ্ঠিত হয়। এই সমাবেশে ভারতে একটি ছাত্র সংগঠন তৈরির প্রস্তাব পাশ হবার মধ্যে দিয়ে এই সারাভারত ছাত্র ফেডারেশন তৈরি হয়। প্রেম নারায়ন ভারগব প্রথম সাধারণ সম্পাদক নির্বাচিত হন।